Talle na hospitaal ná gaslekkasie by kantoorArgieffoto bloot ter illustrasie Altesaam 17 mense is Dinsdagoggend in verskillende hospitale opgeneem ná ’n beweerde gaslekkasie by ’n kantoor in Rustenburg in Noordwes. Russel Meiring, woordvoerder van ER24, sê verskeie mense was met paramedici en die plaaslike brandweer se aankoms besig om die gebou te verlaat. Pasiënte is aanvanklik volgens die aard en erns van hul simptome op die toneel behandel. Altesaam 17 mense het met asemhalingsprobleme gesukkel en hulle is na hospitale vir verdere behandeling geneem. Die oorsaak van die lekkasie was nie dadelik duidelik nie. Plaaslike owerhede was wel op die toneel om ondersoek in te stel.